Rælingen, 2.mars 2025

**Kor-i-Lia**

**Årsberetning 2024**

1. **Organisasjon 2024**

|  |  |
| --- | --- |
| **Styret** | **Navn** |
| Leder | Bente Irene Johnsrud |
| Sekretær | Gro Hilde Austad |
| Kasserer | Randi Brose Versland |
| Styremedlem | Anders Hellgren |
| Styremedlem | Wenche Tyskerud |

**Andre verv og utvalg:**

|  |  |
| --- | --- |
| Revisor | Knut Skei |
| Musikkutvalg | Kurth Tviberg, Marit Johnsrud |
| Dirigent | Anna Karin Munkejord |
| Arrangementskomité | Anke Helgar, Mats Randmæl |
| Markedskomité | Trond Munkejord, Liv Undelstveit Breistein |
| Lotteriansvarlig | Anne Karin Svartsund |
| Oppstillingsansvarlig | Rebecca Clemson |
| Valgkomité | Anne Karin Svartsund, Bjørg Opheim Hurlen |

1. **Møter og administrasjon**

Det har vært avholdt 5 styremøter i 2024.

Det har vært arrangert 3 medlemsmøter i forbindelse med vanlige korøvinger. Medlemsmøtene har vært benyttet til informasjon og meningsutveksling om små og store saker som angår koret.

Musikkutvalget og arrangementskomiteen har i tillegg hatt møter fortløpende ved behov.

Styret og komitéledere har informert medlemmene fortløpende på korøvelsene.

Det ble utarbeidet ny Dirigentkontrakt med Anna-Karin i oktober 2024.

Kor-i-Lia er medlem i Akershus Sangerforumog Norsk Sangerforum. Koret mottar støtte gjennom Musikkens studieforbund.

Koret er også medlem av Rælingen kulturråd, hvor vi har møte- og stemmerett på Årsmøtet. Rælingen kulturråd er et samarbeidsorgan mellom kommunen og kultur/idrett.

Ingen fra koret sitter for tiden i styret i Rælingen kulturråd.

**3. Koraktiviteter i perioden**

*Nyttårskonsert – lørdag 13.januar 2024*

Kor i Lia deltok på Nyttårskonserten til Rælingen Musikklag. Vi framførte bl.a. Slavekoret og Amboltkoret sammen med korpset.

*Nyttårsfest – fredag 19.januar 2024*

Arrangementskomiteen leide Fjellhamar Velhus. Vi ble servert en fantastisk buffet laget av Leif Langen, en av bassene våre, som viser seg å være en fantastisk kokk. Buffeten bestod av reinsdyrkjøtt i mange varianter fra Røros.

*Konsert på Løvenstadtunet sykehjem – tirsdag 14.mai 2024*Som tidligere år holdt vi konsert på Løvenstadtunet. Hyggelig kveld med kaffekos for pårørende og pasienter**.**

*Felleskor 17.mai utenfor Øvre Rælingen Kirke*Dette er et morgenarrangement med sangere fra korene i Rælingen og musikkkorps. Det er frivillig for medl i Kor i Lia å delta og noen fra koret vårt er med hvert år.

*Drøbak sangerfestival – lørdag 1.juni 2024*

Nok en gang deltok vi på den store korfestivalen i Drøbak. Vi delte på busstransporten med Lørenskog mannskor. Hvert kor synger på tre steder ute i byen. Arrangementet er derfor væravhengig og det kom et høljeregn like før vi skulle synge på torget. Men arrangøren utsatte vår konsert og snart skinte sola igjen.

*Fjerdingby festivalen - søndag 2.juni - Konsert på utescene, Marikollen torg.*

Flere kor og musikkorpset hadde konserter på ettermiddagen fra kl 14. Bra oppmøte av publikum og fint vær.

*Sommeravslutning for koret – tirsdag 11.juni 2024.*

Sommeravslutningsfest hos Mats på Fjellhamar med reker og medbrakt drikke. Stor oppslutning og kjempehyggelig fest i flott junivær.

*Blystadliadagen – lørdag 31.august 2024*

Blystadliadagen har blitt en tradisjon. Vi synger kjent stoff og Blystadliasangen hører med.

*Korfest i Øvre Rælingen kirke – torsdag 17.oktober 2024*

Rælingen Menighet inviterte alle kor i Rælingen til korfest. Hvert kor hadde en kort avdeling på 3-4 sanger og etterpå ble det noen fellessanger.

*Korseminar på Sanner hotell, Gran på Hadeland lør 2. - søn 3 nov. 2024*

Helgeseminar med dirigent Anna Karin på Sanner hotell. Vi øvde mot Allsangkonserten i november. (med Lørenskog Mannskor). Det ble et effektivt seminar med god mat og sosialt samvær.

*Allsangkonsert med Lørenskog Mannskor og Kor i Lia - lørdag 9.november 2024*Vi hadde leid Maskinhallen på gamle Fjellhamar Bruk som har blitt pusset opp til konsertlokale. Allsangkonserten varte fra kl 16-18. Kor i Lia sørget for kaffe og kakesalg. Vi hadde lotteri med fine gevinster og to store «fruktkurver». Hvert kor hadde hver sin avdeling med egne sanger og så arrangerte vi allsang med tekster på powerpoint på scenen. Det var ganske bra oppmøte, ca 150-200 personer. Vi hadde planlagt godt i sammen med gutta i mannskoret. Arr.kom og PR-kom i Kor i lia gjorde en flott jobb. Og takk til kake-bakerne i koret. Kakene solgte veldig bra.

*Konsert på Rolvsrudhjemmet - tirsdag 19. November 2024*Det har blitt tradisjon å synge på Rolvsrudhjemmet, Lørenskog. Det er god akustikk i salen og flott å synge der. Godt oppmøte av pasienter og pårørende.

*Adventskonsert - søndag 8. desember 2024*For første gang inviterte vi til Adventskonsert. Avholdt i Blystadlia skole, amfiet 2.søndag i advent kl 16-18. Serverte peppekaker og gløgg og solgte kaker og kaffe.

*Strømmen kirke Rotary - mandag 16.desember 2024*Tradisjonen tro deltok koret på julegudstjenesten til Strømmen og Sagdalen Rotaryklubb i Strømmen kirke. Etterpå gikk vi til Egon restaurant på Strømmen og spiste. Dette er juleavslutningen til koret. Etter dette tar vi juleferie.

**4.Repertoar**

Musikkutvalget og dirigent har hatt fortløpende møter og kommet fram til et variert repertoar i 2024.

Vi har beholdt en del gamle sanger som mange i koret har sunget tidligere. På nyttårskonserten i januar sang vi Slavekoret og Amboltkoret.

Andre sanger i perioden er:

Ka e du redd for, Vi vandrar saman, Vårsøg, Line for Lyons, Hit the road Jack, Oh, freedom, An Irish blessing, Sixteen tons, Har du fyr, Java Jive, Liten fuggel, Bare når det regner, Walking in the air, Himmel på jord, Når himlen faller ned, Cheerio, Winter Wonderland. Vi begynte på Celebration og fortsetter i -25.

**5. Rekruttering, markedsføring og informasjon**

Vi forsøker å rekruttere nye medlemmer gjennom nettet, via kjente, på konserter med utdeling av reklame m.m. Korets hjemmeside [www.korilia.no](http://www.korilia.no/) er etterhvert blitt utviklet og brukes til å informere om koret og dets aktiviteter.

Hjemmesiden korilia.no er innrettet med en åpen side mot publikum med info om koret og kontaktopplysninger og en lukket del som bare er for medlemmene.

Medlemmene kan logge på med bruker og passord og her finner vi alt vi trenger av info om øvingsdager med sanger som skal øves, og ikke minst et notearkiv med mulighet til å printe ut sanger og lytte til sangene i egne filer.

Informasjon til medlemmene gis via meldingsprogram på korilia.no, via e-post.

Programmet Musecore brukes også av korets medlemmer ved innøving av sanger.

Facebook og Instagram brukes aktivt av medlemmene, og ikke minst PR-gruppa, til å spre informasjon om våre arrangementer og annen nyttig informasjon.

I 2024 hadde vi ca 40 medlemmer ved årets slutt.

**6. Økonomi**

Korets inntekter kommer fra flere steder. Kontingenten, som for tiden er kr 1000,- pr sem, utgjør en stor del. I tillegg får koret inn penger gjennom Norsk tippings Grasrotsandel. vinlotteriet og lotteriet på medlemsmøtene. I tillegg mottar vi støtte fra Musikkens Studieforbund og momsrefusjon. Konserter med billettsalg er også en inntektskilde. Rælingen kommune har også en søknadsordning «tilskudd til kultur og idrettsformål». Dette gis etter søknad fra oss, for et konkret arrangement.

Det vises forøvrig til regnskap og budsjett fra kasserer.

**7. Planer framover**

*Vår 2025*

Musikkutvalget og dirigenten har lagt planer for våren. Våren skal gå med til å øve inn nytt og gammelt repertoar til konsert med Virvling lørdag 5.april. Tema er 70-80-talls repertoar.

Vi skal synge på Løvenstadtunet 20.mai og Fjerdingsbyfestivalen 25.mai.

*Høst 2025*  
Koret starter opp ca tirsdag etter skolestart og høsten pleier å starte med Blystadliadagen siste lørdag i august.

Vi har fått forespørsel fra koret «Morsommere enn pent» som vi husker fra «Happy-konsert» i februar 2023. De ønsker å lage en konsert i samarbeid med Kor i Lia. Vi skal ha møte i nærmeste framtid, så lite er bestemt pr dags dato.

*For styret i Kor-i-Lia,*

***Bente Irene Johnsrud***

*Leder*

*6 Vedlegg: Regnskap 2024, Forslag til budsjett 2025, Forslag til endring i Vedtekter og Valgkomiteens innstilling*

*I tillegg vedlegges Vedtekter for Kor i Lia; sist endret 24.april 2019.*